
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 178 


28 Μαρτίου 1995 


ΠΕ ΡΙΕΧΟΜΕ ΝΑ 

ΑΜΑΔΑΣΩΣΕΟΣ 

ΑΠΟΦΑΣΕΙΣ 

Κήρυξη ως αναδασωτέας δημόσιας (διακατεχό¬ 
μενης) δασικής έκτασης στη θέση Κολώνες 
της Κοινότητας Αιαντείου Σαλαμίνας του Ν. 
Αττικής, τ. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός χρήσεων γης και όρων και περιορι¬ 
σμών δόμησης της εκτός σχεδίου και εκτός 
ορίων οικισμών περιοχής της Κοινότητας Αγιο¬ 
κάμπου (Ν. Λάρισας). 1 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. Δ/392 (1) 

Κήρυξη ως αναδασωτέας δημόσιας (διακατεχόμε¬ 
νης) δασικής έκτασης στη θέση Κολώνες της Κοι¬ 
νότητας Αιαντείου Σαλαμίνας του Ν. Αττικής. 

Ο ΝΟΜΑΡΧΗΣ ΠΕΙΡΑΙΑ 
Σύμφωνα με: 

1) Τις διατάξεις: α) Τομ άρθρου 117 παρ. 3 του 
Συντάγματος της Ελλάδος. 

β) Των άρθρων 188-205 του Ν.Δ. 86/69 «περί Δα¬ 
σικού Κώδικος», και αρθρ. 37-44 Ν.998/79. 

γ) Του Νόμου 3200/1955 «περί διοικητικής απο- 
κεντρώσεως», σε συνδυασμό με τις διατάξεις του 
Ν.Δ. 532/1970 «περί συμπληρώσεως των διατά¬ 
ξεων περί διοικητικής αποκεντρώσεως» και του 
709/1970 Β. Δ/τος που εκδόθηκε σε εκτέλεση αυ¬ 
τού. 

2) Τις εξής διαταγές του Υπουργείου Γεωργίας: 
α) 160417/1180/9.7.1980 

β) 182447/3049/24.9.1980 


γ) 141823/24.2.1983 
δ) 80300/4928/5.8.1991 

3) Την πρόταση που υποβλήθηκε με την 4789/ 
18.1.95 αναφορά του αρμόδιου Δασαρχείου Πειραιά 
σχετικά με την κήρυξη ως αναδασωτέας της κατω¬ 
τέρω δασικής έκτασης εμβαδού 130 τ.μ. που καλυ¬ 
πτόταν από πεύκα, σχίνα, ασπάλαθους και εκχερ¬ 
σώθηκε από έτος 1979 έως 1984 παράνομα, από 
τον Κοσμάτο Θεόδωρο του Μιχαήλ. 

Επειδή η έκταση χρειάζεται προστασία για την 
επαναδημιουργία της δασικής βλάστησης που κατα¬ 
στράφηκε με παράνομη εκχέρσωση και η οποία θα 
αποκατασταθεί με φυσική αναγέννηση η με πρό¬ 
γραμμα τεχνιτής αναδάσωσης, μέσα σε τρία χρόνια, 
που θα καταρτίσει το αρμόδιο Δασαρχείο και δεν 
υπάρχει φιλοδασική επιτροπή για να γνωμοδοτήσει 
πάνω στο θέμα αυτό, αποφασίζουμε: 

Κηρύσσουμε ως αναδασωτέα, με σκοπό την προ¬ 
στασία για την επαναδημιουργία της δασικής βλά¬ 
στησης, που εκχερσώθηκε δημόσια δασική έκταση 
130 τ.μ. 

Η έκταση αυτή, που βρίσκεται στη θέση Κολώνες 
της περιφέρειας της Κοινότητας Αιαντείου Σαλαμί¬ 
νας, Νομού Πειραιά, καλυπτόταν από πεύκα, σχίνα, 
ασπάλαθους και εκχερσώθηκε παράνομα από το 
έτος 1979 έως 1984 από τον Κοσμάτο Θεόδωρο 
του Μιχαήλ. 

Σχετικό το σχεδιάγραμμα με κλίμακα 1:500, το 
οποίο αποτελεί αναπόσπαστο μέρος της απόφασης 
αυτής και στο οποίο η έκταση φαίνεται με τα στοι¬ 
χεία Α, Β, Γ, Δ, Α και με όρια: 

Ανατολικά: Αγροτική έκταση 
Δυτικά: Δημόσια δασική έκταση 
Βόρεια: Δημόσια δασική έκταση 
Νότια: οικία και αγροτική έκταση. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Πειραιάς, 9 Μαρτίου 1995 

Ο Περ/κός Διευθυντής 
Δ. ΤΟΥΜΠΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Καθορισμός χρήσεων γης και όρων και περιορισμών 

δόμησης της εκτός σχεδίου και εκτός ορίων οικι¬ 
σμών περιοχής της Κοινότητας Αγιοκάμπου (Ν. 

Λάρισας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

1. Τις διατάξεις των άρθρων 9,10 (παρ. 2), 11,14 
και 17 του Ν. δ/τος της 17.7.1923 «Περί σχεδίων 
πόλεων κλπ» {Α' 228) όπως μεταγενέστερα τροπο¬ 
ποιήθηκαν και συμπληρώθηκαν. 

2. Τις διατάξεις του άρθρου 23 (παρ. 1 εδ. ιδ) του 
ν. 1558/1985 «Κυβέρνηση και Κυβερνητικά Όρ¬ 
γανα» (Α' 137). 

3. Τις διατάξεις του άρθρου 29Α του ν. 1558/ 
1985 όπως αυτό προστέθηκε με το άρθρο 27 του ν. 
2081/1992 (Α' 154). 

4. Τις διατάξεις του άρθρου 91 του ν. 1892/1990 
«Για τον εκσυγχρονισμό και την ανάπτυξη και άλλες 
διατάξεις» (Α' 101). 

5. Την ΥΠΠΟ/ΑΡΧ /Α1 /Φ15/ 33901 /1406/ 
3.11.1989 απόφαση του Υπουργού Πολιτισμού 
«Τροποποίηση της αρ. ΥΠΠΟ/ΑΡΧ /Α1 /Φ15 
/42216 /1767/4.10.1989 απόφασης «Περί καθορι¬ 
σμού Ζωνών Προστασίας Αρχαιολογικού Χώρου Με- 
λίβοιας Αγιοκάμπου». 

6. Την ΥΠΠΟ/ΑΡΧ /Α1 /Φ15 /8147 /311/ 
11.11.1991 απόφαση της Υπουργού Πολιτισμού 
«Καθορισμός χρήσεων γης Ζώνης Α Προστασίας 
Αρχαιολογικού Χώρου Μελίβοιας Αγιοκάμπου - 
οριοθέτηση Ζώνης Β του Ιδιου χώρου» (Β' 981) 
(διόρθωση Β' 45/92). 

7. Τις 711/1992 και 705/1993 γνωμοδοτήσεις 
του Κεντρικού Συμβουλίου Χωροταξίας Οικισμού και 
Περιβάλλοντος. 

8. Το γεγονός ότι από τις κανονιστικές διατάξεις 
αυτού του δ/τος δεν προ καλείται δαπάνη σε βάρος 
του κρατικού προϋπολογισμού και του οικείου 
Ο.Τ.Α. 

9. Την 539/1994 γνωμοδότηση του Συμβουλίου 
της Επικρατείας, με πρόταση των Υπουργών Περι¬ 
βάλλοντος Χωροταξίας και Δημοσίων Έργων και Πο¬ 
λιτισμού, αποφασίζουμε: 

Άρθρο 1 

Στην εκτός σχεδίου και εκτός ορίων οικισμού πε¬ 
ριοχή της Κοινότητας Αγιοκάμπου (Ν. Λάρισας) η 
οποία εμπίπτει στη Ζώνη Β προστασίας του Αρχαιο¬ 
λογικού χώρου Μελιβοίας που έχει καθορισθεί με 
την ΥΠΠΟ/ΑΡΧ/Α1/Φ15/6147/311/11.11.1991 
απόφαση της Υπουργού Πολιτισμού (Β' 981) (διόρ¬ 
θωση Β’ 45/92) όπως τα όριά της φαίνονται στο σχε¬ 
τικό πρωτότυπο διάγραμμα σε κλίμακα 1:1.000 που 
θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 79266/1994 


πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα, καθορίζονται 
χρήσεις γης και όροι και περιορισμοί δόμησης ως 
εξής: 

1. Στη Ζώνη επιτρέπεται μόνον κατοικία 

2. Το κατώτατο όριο κατάτμησης και αρτιότητας 
ορίζεται σε τέσσερα (4) στρέμματα. 

3. Οι όροι και περιορισμοί δόμησης καθορίζονται 
ως εξής: 

-Μέγιστη συνολική επιφάνεια ορόφων των κτιρίων 
εκατό είκοσι (120.00) τ. μέτρα. 

-Μέγιστος επιτρεπόμενος αριθμός ορόφων των 
κτιρίων ένας (1) με μέγιστο επιτρεπόμενο ύψος αυ¬ 
τών τέσσερα μέτρα (4,00 μ.) μετρούμενο από το 
γύρω ψυσικώς και τέχνητώς διαμορφωμένο έδα¬ 
φος. 

-Πάνω από το μέγιστο επιτρεπόμενο ύψος των 
κτιρίων επιτρέπεται μόνο η κατασκευή καπνοδόχων, 
αεραγωγών και κεκλιμένης κεραμοσκεπούς στέγης 
μεγίστου ύψους ενός και μισού μέτρου (1,50 μ.) που 
είναι υποχρεωτική χωρίς ανοίγματα. 

-Απαγορεύεται η κατασκευή κτιρίων επί υποστη- 
λωμάτων (ΡΜ.ΟΤΙ3). 

-Τα κτίρια τοποθετούνται σε απόσταση είκοσι μέ¬ 
τρων (20,00 μ.) από τις οριογραμμές των ρεμμάτων 
που έχουν καθορισθεί οριστικά ή προσωρινά. 

-Τα ανοίγματα των κτιρίων δεν πρέπει να υπερ¬ 
βαίνουν το 30% της επκρανείας κάθε όψης. 

4. Γ ια τους λοιπούς όρους και περιορισμούς δόμη¬ 
σης εφαρμόζονται οι διατάξεις του από 24.5.1985 
π. δ/τος (Δ' 270) όπως ισχύει. 

5. Γενικές διατάξεις. 

α) Σε όλη την προστατευόμενη περιοχή απαγο¬ 
ρεύεται οποιαδήποτε δραστηριότητα που έχει σαν 
αποτέλεσμα την υποβάθμιση του τοπίου ή θέτει σε 
κίνδυνο τα αρχαία ερείπια. 

β) Ολόκληρη η περιοχή υπόκειται στον έλεγχο της 
αρμόδιας Εφορείας Αρχαιοτήτων (έλεγχος εκσκα¬ 
φής θεμελίων και σωστικές ανασκαφές σε περί¬ 
πτωση επισήμανσης αρχαίων). 

γ) Η ανέγερση οποιουδήποτε κτιρίου υπόκειται 
στον πρόσθετο έλεγχο της Επιτροπής Πολεοδομι- 
κού και Αρχιτεκτονικού Ελέγχου (ΕΠΑΕ) η οποία 
μπορεί να επιβάλλει επιπλέον δεσμεύσεις ως προς 
την μορφολογία και το ύψος των κτιρίων προκειμέ- 
νου να προσαρμοσθούν στο περιβάλλον. 

δ) Οι περιοχές δασών και δασικών εκτάσεων εμπί¬ 
πτουν στις διατάξεις του ν.998/1979 «Περί προστα¬ 
σίας των δασών και των δασικών εν γένει εκτάσεων 
της χώρας» ως ισχύει. 

ε) Η κατασκευή έργων υποδομής δηλαδή τηλεπι¬ 
κοινωνίας, υδροδότησης - ηλεκτροδότησης, οδο¬ 
ποιίας κλπ. απαιτεί την προηγούμενη έγκριση της 
αρμόδιας Εφορείας Αρχαιοτήτων. Η διάνοιξη και κα¬ 
τασκευή οδών θα επιτρέπεται μόνο ύστερα από 
γνωμοδότηση του κεντρικού Αρχαιολογικού Συμ¬ 
βουλίου. 

στ) Νομίμως υφιστάμενες τουριστικές μονάδες, 
δύνανται να εκσυγχρονίζονται χωρίς αύξηση της δυ- 
ναμικότητάς τους ούτε του όγκου τους. 

ζ) Οικοδομικές άδειες που έχουν εκδοθεΐ μέχρι τη 
δημοσίευση του παρόντος διατάγματος ή έχει υπο¬ 
βληθεί στην αρμόδια υπηρεσία ο πλήρης φάκελλος 
με τα απαραίτητα για την έκδοση οικοδομικής 
άδειας στοιχεία, μέχρι τη δημοσίευση του παρόντος 
δ/τος και αφορούν μόνο στην ανάγερση κατοικιών, 
εκτελούνται όπως εκδόθησαν ή εκδίδονται βάσει 
των υποβληθέντων στοιχείων εφόσον υπάρχει η 
σύμφωνος γνώμη της αρμόδιας Εφορείας Αρχαιοτή¬ 
των. 

Άρθρο 2 

Η ισχύς του παρόντος διατάγματος αρχίζει από τη 


δημοσίευσή του στην Εφημερίδα της Κυβερνή- 
σεως. 

Στον Υπουργό Περιβάλλοντος Χωροταξίας και Δη¬ 
μοσίων Έργων αναθέτουμε τη δημοσίευση καί εκτέ¬ 
λεση του παρόντος διατάγματος. 

Αθήνα, 16 Μαρτίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΓΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΟΛΙΤΙΣΜΟΥ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 

ΚΑΙ ΔΗΜΟΣΙΟΝ ΕΡΓΩΝ 

θ. ΜΙΚΡΟΥΤΣΙΚΟΣ ΚΟΣΤΑΣ ΛΑΛΙΟΤΗΣ 

